CELEX: 62014TN0098
Language: lv
Date: 2014-02-14 00:00:00
Title: Lieta T-98/14: Prasība, kas celta 2014. gada 14. februārī  – Société Générale /Komisija

12.5.2014   
            
            
               LV
            
            
               Eiropas Savienības Oficiālais Vēstnesis
            
            
               C 142/36
            
         Prasība, kas celta 2014. gada 14. februārī – Société Générale/Komisija
   (Lieta T-98/14)
   2014/C 142/47
   Tiesvedības valoda – franču
   
      Lietas dalībnieki
   
   
      Prasītāja: Société générale SA (Parīze, Francija) (pārstāvji – P. Zelenko, J. Marthan un D. Kupka, avocats)
   
      Atbildētāja: Eiropas Komisija
   
      Prasītājas prasījumi:
   
   
               —
            
            
               atcelt 2. panta c) punktu Eiropas Komisijas 2013. gada 4. decembra Lēmumā C(2013) 8512, galīgā redakcija, lietā EIRD, ciktāl ar to tiek uzlikts naudas sods Société Générale;
            
         
               —
            
            
               samazināt ar šo lēmumu Société Générale uzliktā naudas soda apmēru līdz atbilstošam apmēram;
            
         
               —
            
            
               katrā ziņā piespriest Eiropas Komisijai atlīdzināt tiesāšanās izdevumus.
            
         
      Pamati un galvenie argumenti
   
   Prasības pamatošanai prasītāja izvirza trīs pamatus.
   
               1.
            
            
               Ar pirmo pamatu tiek apgalvots, ka Komisija ir pieļāvusi acīmredzamu kļūdu vērtējumā, nosakot pārdošanas apmēru vērtības aprēķina metodi, ciktāl apstrīdētajā lēmumā noteiktās vērtības, pamatojoties uz minēto metodi, neatainojot banku, pret kurām sākta izmeklēšana, stāvokli, ko tās ieņem tirgū, kurā noticis pārkāpums, pārkāpuma izdarīšanas laikposmā (pirmā daļa). Prasītāja norāda, ka Komisija tādējādi ir pārkāpusi savu pienākumu ievērot pienācīgu rūpību (otrā daļa) un vienlīdzīgas attieksmes principu (trešā daļa) un tiesiskās paļāvības principu (ceturtā daļa).
            
         
               2.
            
            
               Ar otro pamatu tiek apgalvots, ka nav norādīts pamatojums attiecībā uz tās metodes izvēli, ko Komisija ir piemērojusi, lai aprēķinātu banku īstenotā pārdošanas apmēra vērtību.
            
         
               3.
            
            
               Ar trešo pamatu tiek apgalvots, ka Vispārējai tiesai vajadzēja izmantot savu neierobežoto kompetenci, lai samazinātu prasītājai uzliktā naudas soda apmēru līdz atbilstošam apmēram, kas atainotu banku, pret kurām sākta izmeklēšana, stāvokli attiecīgajā tirgū.